שיחה:דב יוסף

message: דברים על המשפט החותם את הערך.
"יוסף היה ידוע ביושרתו ובאורח הדיבור היבש והתכליתי שלו..."
בספרו "קריה נאמנה" מספר דב יוסף על נפילתה של ירושלים במלחמת השחרור.
ספרו לוקה בחוסר עיקביות ומביא עובדות שאינן נכונות בעליל כעובדות מוצקות.
דברים רבים בכתב ידו זה הם חלקי אמיתות, דברים המוצאים מהקשרם ההיסטורי ורמיזות מגמתיות.
בתור היותו עורך דין מבריק ומנוסה, היה הוא אמן ניסוחים ולפיכך יש להיזהר בקריאת דבריו.
על כן תמה אני כיצד היה ד"ר דב יוסף "ידוע ביושרתו"?!?
דב יוסף קבל כביכול על נפילת הרובע בתש"ח, אך למעשה התווה את הקו הפוליטי שנקט בן-גוריון אשר החליט מבעוד הקרבות כי הרובע ינטש ולא יהיה חלק ממדינת ישראל.
לא זאת בלבד, אלא כתב נגד דוד שאלתיאל שנתן לרובע היהודי ליפול, אך שאלתיאל למעשה עשה את כל אשר בן-גוריון ציווהו, ובכך לנטוש את העיר העתיקה.
בכך נחשף עוד טפח בצביעותו של דב יוסף, אשר ידע על המתרחש ותלה באישים אחרים את מה שלא פסל במומו.
אם כך, יושרתו היתה ידועה לעיניו שלו בלבד.
replies: text: הסרתי את המשפט מחמת NPOV. ‏Yonidebest Ω Talk‏ 14:10, 8 באוקטובר 2007 (IST)
thread_title: הנני מביא בפניכם

message: בבדיקה עם אמי, בתו של ד"ר דב יוסף המנוח - דב יוסף נהג לחגוג את יום הולדתו ב-י"א באייר. בשנת הולדתו - תרס"ט, (1899) נפל תאריך זה ב- 21 באפריל. 
לא ידוע מה הסיבה לרישום השגוי, אם כי אני מניח שאתר הכנסת נעזר במסמך רשמי כלשהוא. 
יפתח ש.  - שיחה 22:53, 30 במאי 2010 (IDT)
thread_title:  תאריך לידה 

message: תמרה - איני יודע מי האיש המצולם בתמונה משנות השלושים. אבל אני בהחלט בטוח שזה לא דב יוסף. (נראה לי כמו ארלוזורוב, אבל על זה אני לא מוכן להמר). 
אגב, אם תרצי תמונות שלו משנות העשרים, השלושים וכו.. יש לי למכביר. 
יפתח ש.  - דברו אתי! 17:16, 14 באפריל 2011 (IDT)
replies: text: שלום יפתח, כמובן שאשמח לתמונות מקוריות שברשות המשפחה. את התמונה, כולל הזיהוי של דב יוסף, לקחתי מהארכיון הציוני (באמצעות מאגר התמונות של אוניברסיטת הרווארד). תוכל לראות את דף המקור. ברגע שתעלה תמונה אחרת, אפשר כמובן למחוק את זו (: בברכה, תמרה ♣ שיחה 20:36, 14 באפריל 2011 (IDT)
replies: text: :התמונה אינה של דב יוסף, ולכן יש להסירה מהערך גם באין תמונה אחרת. דקי • שיחה • מילה בסלע 06:23, 15 באפריל 2011 (IDT)
replies: text: ::דקי, יש לנו כאן בעיה - מקור התמונה המוסמך והראוי (הארכיון הציוני באמצעות אוניברסיטת הרווארד) טוען כי זהו דב יוסף. מאחר שטרם סופקה כאן תמונה חלופית המוכיחה בוודאות כי זהו אינו דב יוסף, הרי שמן הראוי לכבד את המקור ולהשאיר את התמונה. לפיכך, אשמח אם תוכלי להחזיר אותה, עד שיפתח יספק לנו את ההוכחה המבוקשת. תודה וחג שמח! תמרה ♣ שיחה 23:26, 17 באפריל 2011 (IDT)
replies: text: :::תמרה, אין לנו בעיה. הסרת התמונה לא נבעה מבריונות. יש לנהוג בתמונה כמו בכל מידע המופיע בערך. טעות של מקור "מוסמך וראוי" אינה סיבה להותיר בערך תוכן שגוי, בדיוק כפי שלא נותיר טעות עובדתית בערך היסטורי או מדעי. אני בטוחה שלא תוסיפי תמונה של נורית – המוכתרת בטעות באוסף אוניברסיטאי רציני ככלנית – לערך כלנית, כשאת יודעת שאינה כזו. זו תהיה הטעיה ביודעין, ואין לאיש מאתנו רצון לנהוג כך.

text: :::בכלל, רצוי לבדוק זיהוי של מצולמים נוספים מאותו מקור לפני שיבוץ צילומים בערכים. בפרט לעניין זה, יפתח מהווה מקור מוסמך יותר ממי שקבע שדב יוסף הוא המצולם בתמונה, ואולי די בעובדה הפשוטה שדב יוסף לא הרכיב משקפי ראייה. בינתיים עברנו על תמונות רבות – גם של דב יוסף (כולל תמונות מאותה תקופה) וגם של הבית ברחוב אלחריזי – במטרה להעלותן לשרת. חג שמח, דקי • שיחה • מילה בסלע 09:28, 18 באפריל 2011 (IDT)
replies: text: ::::ובהזדמנות חגיגית זו עברנו, דקי ואני, על התמונות של דב יוסף באותו אתר. יש שם תמונה קבוצתית בה הוא כביכול מופיע. התמונה היא של סטודנטים יהודים באוניברסיטת ציריך - מוסד שהוא מעולם לא למד בו יפתח ש.  - דברו אתי! 10:35, 18 באפריל 2011 (IDT)
replies: text: :::::אני יותר מכולם אשמח לראות תמונה נכונה של יוסף בצעירותו (כי היא תשמש אותי בהדרכה ברחביה...) אבל אני תוהה כיצד עלינו לנהוג מבחינת מדיניות - האם עלינו לפסול מקור "מוסמך וראוי" על סמך טענה בעלמא של כותב, שאינה מגובה בהוכחות? במקרה דנן, אין לי ספק שיפתח צודק, אבל לפחות לצורך הפרוצדורה, יהיה מעולה אם תוכל להביא תמונה חלופית שתוכיח את צדקתך. אז יאללה יאללה (: תמרה ♣ שיחה 22:18, 19 באפריל 2011 (IDT)
תמרה, אני תוהה מיהו מקור מוסמך ואמין, בעקרון? פקיד בארכיון כלשהו, רשמי ככל שיהיה, או בן משפחה קרוב, שהכיר את האיש מקרוב? האם לא תפני לבני משפחה כדי לאמת תמונות בכל מקרה???  דבר נוסף, לא צריך עין בוחנת במיוחד כדי לראות שהאיש בתמונה ההיא ממש אינו האיש המופיע בתמונה העליונה. אף אדם לא משתנה כל כך בימי חייו. קל לראות זאת בעיניים, בקו השיער ועוד. (ואני חוזר על הניחוש שלי - לדעתי מי שמצולם בה הוא חיים ארלוזורוב. שווה לבדוק).
לגבי העלאת תמונות - יש לי כמה תמונות ראויות אבל אני עדיין מתלבט אם להעלות אותן. יש לי קצת היסוסים בקשר לדרישת ויקיפדיה להתיר כל שימוש כולל נגזרות ומסחרי. אין לי התנגדות שתמונות כאלה יופיעו בחומר הוראה \ הדרכה מכל סוג שהוא, אבל הרשיון שויקיפדיה דורשת גם מתיר למישהו לקחת חלק מתמונה ולהשתמש בה בפרסומת למשחת שיניים. רק המחשבה על זה עושה לי חררה.. אם את רוצה תמונות לסיור - אין לי בעיה לשלוח לך באופן אישי.
בין השאר יש לי אוסף תמונות של הבית ברחוב אלחריזי 22 - אלבום שצולם בשנת 1942. (סיפור מעניין בפני עצמו. בשנת 1942 מכר דב יוסף את הבית ההוא. מכיוון שבנו הבכור, עמירם, שירת אז כחייל בצבא הבריטי באיטליה, הוא החליט להכין לבנו מזכרת מן הבית, ושכר צלם מקצועי, שהכין אלבום תמונות. בסופו של דבר, בוטלה העיסקה, ומשפחת יוסף נשארה בבית. האלבום עבר לאמי ז"ל, וכעת הוא אצלי). מועדים לשמחה. יפתח ש.  - דברו אתי! 21:06, 20 באפריל 2011 (IDT)

text: אתה צודק לגמרי, וברור שעדיף לשאול אדם שהוא קרוב משפחה והכיר את האיש באופן אישי. אני לא יודעת מה להגיד. אולי צריך להפנות לכאן אנשים מלוח המודעות, כדי לראות מה הציבור חושב? איכשהו, מבחינת מדיניות, ההיגיון שלי אומר ש"מקור מוסמך ואמין" עולה על עדות בעלמא, אבל הנה - יש כאן בהחלט יוצא מן הכלל. חוץ מזה, אני ממש ממש אשמח לקבל תמונות של האיש ושל הבית. תודה רבה! תמרה ♣ שיחה 20:25, 21 באפריל 2011 (IDT)
thread_title: התמונה הנוספת 

message: אם תאריך הולדתו של דב יוסף אינו נכון, למה משאירים את התאריך השגוי, ולא מתקנים אותו לתאריך הנכון, בתוספת הערה מתאימה? 77.125.166.99 18:15, 4 בנובמבר 2013 (IST)
thread_title:  למה משאירים את התאריך השגוי? 

message: עריכותי מחשבון זה הן בתשלום. בברכה  אגלי טל קהלת - שיחה 01:05, 18 ביוני 2018 (IDT)
thread_title:  עריכה בתשלום 

message: היי בורה בורה, ראה שתי פסקאות קודמות בדף שיחה זה, ובהמשך לדיון הארוך בנוגע להמרת תאריכים עבריים (שדרך אגב, עד כמה שהבנתי טרם הגיע לידי מיצוי - אני כרגע שומר על סטטוס קוו), באתר הכנסת רשום שהוא נולד ב-27 במאי 1899. על פי אנציקלופדיה לחלוצי הישוב ובוניו שאת הקישור לערך שם הוספתי, הוא נולד בי"א אייר תרנ"ט, אך שם תדהר תרגם את התאריך הזה בטעות ל-27.4.1899. שכן, על פי לוח שנה וכן על פי נכדו שכתב את הפסקה בדף שיחה זה, תאריך עברי זה יוצא ב-21 באפריל 1899. לשיטתם של בני שיחנו לפולמוס המרת התאריכים, ייתכן גם שהוא נולד ב-20 באפריל. בכל אופן, נראה לי שנציין את התאריך העברי על פי תדהר ועל פי הנכד ואת התאריך הלועזי נכתוב פשוט אפריל 1899 (בלי יום). מה דעתך? Itaygur - שיחה 21:23, 6 בינואר 2019 (IST)
replies: text: Itaygur במקרה זה חזקה עלי עדותו של נכדו. מה גם שזה מסתדר עם המקור תדהר. אז אין כאן תרגום תאריכים אלא לפי מקור ואפשר הצגה מלאה של התאריך. ייתכן ונפלה טעות קולמוס באתר הכנסת. בורה בורה - שיחה 12:57, 7 בינואר 2019 (IST)
replies: text: :בורה בורה, כלומר אני יכול לציין תאריך לועזי מלא? Itaygur - שיחה 13:02, 7 בינואר 2019 (IST)
replies: text: :: עשיתי זאת כבר. ובהזדמנות קראתי את הערך המעניין בית דב יוסף! בורה בורה - שיחה 13:04, 7 בינואר 2019 (IST)
thread_title:  תאריך לידה